एन्थांथ्रिन

एन्थांथ्रिन (anthanthrene) बहुचक्रीय एरोमैटिक हाइड्रोकार्बन है जो प्राथमिक तौर पर लकड़ी, तम्बाकु और जीवाश्म ईंधन जैसे कार्बनिक पदार्थों के अपूर्ण दहन के दौरान निर्मित होते हैं। यह सुनहरे-पीले रंग  का, गंधहीन ठोस होता है। इसकी अधिक वसास्नेही प्रवृति के कारण एन्थांथ्रिन की जलस्नेही प्रवृति (जल में घुलने) बहुत कम होती है और वसा में बहुत अधिक घुलनशील है।

एन्थांथ्रिन को मुख्य रूप से एक अनुसंधान रसायन के रूप में काम में लिया जाता है और कार्बनिक प्रकाश उत्सर्जक डायोड के निर्माण के लिए इसे संश्लेषित किया जाता है। हालांकि एन्थांथ्रिन के बहुचक्रीय एरोमैटिक हाइड्रोकार्बन परिवार का सदस्य होने के कारण सीधा सम्पर्क में आना अच्छा नहीं रहता। एन्थांथ्रिन मुक्त मूलक निर्माण करने में योगदान देता है और डीएनए तंतु को तोड़ देता है।

 सन्दर्भ 

श्रेणी:कार्बनिक यौगिक